CELEX: 62013CN0110
Language: sl
Date: 2013-03-07 00:00:00
Title: Zadeva C-110/13: Predlog za sprejetje predhodne odločbe, ki ga je vložilo Bundesfinanzhof (Nemčija) 7. marca 2013 – HaTeFo GmbH proti Finanzamt Haldensleben

25.5.2013   
            
            
               SL
            
            
               Uradni list Evropske unije
            
            
               C 147/12
            
         Predlog za sprejetje predhodne odločbe, ki ga je vložilo Bundesfinanzhof (Nemčija) 7. marca 2013 – HaTeFo GmbH proti Finanzamt Haldensleben
   (Zadeva C-110/13)
   2013/C 147/21
   Jezik postopka: nemščina
   
      Predložitveno sodišče
   
   Bundesfinanzhof
   
      Stranki v postopku v glavni stvari
   
   
      Tožeča stranka: HaTeFo GmbH
   
      Tožena stranka: Finanzamt Haldensleben
   
      Vprašanja za predhodno odločanje
   
   
               1.
            
            
               
                           (a)
                        
                        
                           Katere zahteve veljajo glede domneve skupnega delovanja v smislu člena 3(3), četrti pododstavek, Priloge k Priporočilu Komisije 2003/361/ES z dne 6. maja 2003 o opredelitvi mikropodjetij, malih in srednjih podjetij (1) (Priporočilo o MSP): ali zadošča že vsako podjetniško sodelovanje med fizičnimi osebami, udeleženimi v obeh podjetjih, ki poteka brez sporov ali nasprotij interesov, ali pa se zahteva prepoznavno usklajeno ravnanje teh oseb?
                        
                     
                           (b)
                        
                        
                           Če se zahteva usklajeno ravnanje: ali je podano že v primeru samega dejanskega sodelovanja?
                        
                     
         
               2.
            
            
               Ali je treba, če ni obveznosti sestave konsolidiranega računovodskega izkaza, pri vprašanju, ali je neko podjetje z drugim podjetjem povezano prek neke osebe ali skupno delujoče skupine fizičnih oseb, poleg presoje „odnosov“ iz člena 3(3), prvi pododstavek, Priloge k Priporočilu o MSP opraviti tudi celovito gospodarsko presojo, pri kateri je treba preizkusiti vidike, kot so lastništvo – zlasti pripadnost imetnikov deležev isti družini –, strukturo udeležbe in gospodarsko integracijo – zlasti identiteto upraviteljev – zadevnih podjetij?
            
         
               3.
            
            
               Če je tudi ob uporabi Priporočila o MSP mogoča celovita gospodarska presoja, ki presega formalno presojo: ali to predpostavlja namero ali vsaj tveganje izogibanja opredelitvi za MSP?
            
         
      (1)  UL L 124, str. 36.